Alaudin Hamiti

Alaudin Hamiti (lindur më 24 nëntor 1981) është prezantues televiziv dhe drejtues mediatik kosovar. Ai njihet për prezantimin e Big Brother VIP Kosova dhe për rolet e tij drejtuese në Klan Kosova dhe Artmotion.

 Jeta e hershme 
Hamiti ka lindur në Prishtinë, Kosovë, më 24 nëntor 1981. Ai u interesua për televizionin që në fëmijëri, duke ndjekur seriale si Dynasty, Twin Peaks dhe programet e MTV-së. Në 1993, ai u shpërngul me familjen e tij në Rovaniemi dhe pastaj në Helsinki të Finlandës si refugjatë. Në Helsinki kreu shkollën e mesme. Në 2001 u kthye në Kosovë pas Luftës.

 Karriera 
Me të kthyer nga Finlanda pas Luftës së Kosovës, Hamiti u njoftua me Edona Kasapollin që atëkohë ishte drejtoreshë e programacionit në RTK. Në vitin 2002, Hamiti filloi karrierën televizive duke prezantuar Amazing Be Njeri deri në vitin 2009. Në 2009, u themelua Klan Kosova dhe ai ishte drejtor i programacionit dhe producent, pozicion që mbajti deri në vitin 2018. Ai ishte nikoqiri i Orës Shtatë për 14 vjet dhe autori i programit të tij bisedor Nd'rrimi i Natës.

Që nga viti 2017, Hamiti është Drejtor i Përmbajtjes në Artmotion. Nën drejtimin e tij, Artmotion u bë platforma kryesore digjitale në Kosovë deri në vitin 2022, duke përfshirë produksione vendore, reality show, sport dhe përmbajtje ekskluzive.

Ai nisi prezantimin e Big Brother VIP Kosova në dhjetor 2022 dhe vazhdoi për sezonet e dytë dhe të tretë në 2023 dhe 2024, së bashku me Jonida Vokshin.

 Jeta personale 
Në vitin 2003, Hamiti takoi Yllka Sedllarin gjatë vizitës së saj nga Zvicra në Kosovë, ata më pas u martuan. Çifti ka tre fëmijë.

 Bamirësia 
Në pasojë të tërmetit të 26 nëntorit 2019 në Shqipëri, Hamiti njoftoi që në emisionin e tij Nd'rrimi i Natës do të mbledhte fonde për përpjekjet e ndihmës së viktimave të tërmetit bashkë me Fondacionin Fundjava Më Ndryshe dhe një renditje të mysafirëve të tjerë.

 Referime 

Kategoria:Lindje 1981
Kategoria:Njerëz që jetojnë
Kategoria:Njerëz nga Prishtina
Kategoria:Prezantues televizivë kosovarë